મુખ્યમંત્રી અખિલેશ યાદવના વિકાસ રથ પર તેમની જીવનસાથી ડિમ્પલ યાદવ પણ સવાર છે. લખનૌથી કાનપુર જતી આ યાત્રામાં ડિમ્પલ યાદવ પણ લોકોનુ અભિવદન સ્વીકારી રહી છે. આ રથયાત્રા પર ડિમ્પલ યાદવે કહ્યું કે અખિલેશજી પાસે લોકોને ઘણી આશાઓ છે, તેમણે ઘણુ કામ કર્યુ છે. લોકસભા સાંસદ ડિમ્પલ યાદવે કહ્યું કે આ યાત્રા ઐતિહાસિક બનવાની છે. તેમણે પ્રદેશ સરકારની પ્રશંસા કરી અને કહ્યુ કે લોકો સરકારના કામોને જોઇ રહ્યા છે. એક ટ્રેની મુખ્યમંત્રી જો આટલુ કામ કરી શકતા હોય તો એક અનુભવી મુખ્યમંત્રી કેટલા કામ કરશે તેની તમે કલ્પના કરી શકો છો. સાચા રસ્તે પરિવાર હંમેશા સાથે જ હોય છે.